Harold Bolingbroke Mudie

Harold BOLINGBROKE MUDIE [mjudi] (naskiĝis la Enciklopedio de EsperantoLaŭ la oficiala mortoakto redaktita en Francio, la naskiĝdato de Mudie estas  (akto konservata en la arkivo de esperantisto Jean Amouroux). en Highgate, kvartalo de norda centra Londono, kiu nun apartenas al la Londona urbodistrikto Camden; mortis la  en Forges-les-EauxDaily Mirror, 14 februaro 1916 (kun foto)Herooj de Forges-les-Eaux pro aŭto-akcidento) estis angla esperantisto kaj borsisto ĉe la Reĝa Borso de Londono. Li estis la unua prezidanto de UEA en 1908.Le premier président de l’Association mondiale d’Espéranto repose à Forges-les-Eaux depuis cent ans (La unua prezidanto de la Universala Esperanta Asocio ripozas en Forges-les-Eaux ekde cent jaroj) ()

Mudie esperantistiĝis en 1902, leginte pri Esperanto en The Review of Reviews. Laŭ Adresaro Serio XXIII (1903) li estis esperantisto 7491 kaj listiĝis kun adreso en Kensington.

 Eldona Agado 
En novembro 1903 Mudie fondis la gazeton The Esperantist, laŭ financa garantio de William Thomas Stead. La gazeto tamen liveris ne perdon, sed profiton. Kiam The Esperantist kunfandiĝis kun The British Esperantist en januaro 1906, li aliĝis al ties redakta komitato. Li multe laboris por la eldono de la Nova testamento en Esperanto.

 Oficoj en la brita kaj internacia Esperanto-Movado 
Mudie estis unu el la organiza teamo "Trio por la Tria" de la 3-a Universala Kongreso (UK) en Kembriĝo (1907). Li fariĝis unue vicprezidanto, poste (de 1912 ĝis 1916) prezidanto de Brita Esperanto-Asocio. En 1908 li fariĝis prezidanto de la nove fondita Universala Esperanto-Asocio (UEA). Eduard Stettler nomis lin "naskita prezidanto" pro liaj retorikaj kapabloj.

Jam en 1905 li estis nomumita de Zamenhof membro de la unua (ĝis 1906 ankoraŭ provizora) Lingva KomitatoEsperantista Dokumentaro, kajero 1, Paris aŭg. 1906, p. 21...

Li faris multajn alilandajn propagandajn vojaĝojn kaj vizitis ok Universalajn Kongresojn.

En 1912 li  starigis siakoste Prezidantan Premion de BEA por verkado de tezoj.

 Unua mondmilito 
Post la komenciĝo de la Unua mondmilito en 1914, Mudie aliĝis la armeon kaj faris rapidan karieron. Pro liaj lingvaj kapabloj, oni unue akceptis lin kiel interpretiston, sed tre baldaŭ pro lia montrita organiza kapablo li ricevis komision kun la rango de leŭtenanto en la remonta fako de la brita armeo. 

Morto
En januaro 1916 kapitano Mudie mortis pro aŭtomobila akcidento en Francio. Mudie iras returne al armea tendaro en la nokto de ĵaŭdo la 6-a de januaro (verŝajne ĉirkaŭ la naŭa horo) kune kun Leŭt.-Kolonelo Petre. Ili venis al fervoja Traknivela pasejo en L'Épiney, Roncherolles-en-Bray, kaj devis veki la deĵoranton, kiu eliris kaj malfermis la barierojn. La barieroj malfermiĝis, la aŭtomobilo iris antaŭen. En tiu momento, la deĵoranto ekkomprenas, ke la vagonaro malfruis kaj ankoraŭ ne trapasis, kaj ke ĝi alproksimiĝas. La vagonaro alkuris sur la aŭtomobilon. Mudie estis tuj mortigita, la kondukisto (franca soldato, M. Augrand) mortis sur la vojo al la ambulanco, kaj la kolonelo Petre estis grave vunditaLa Brita Esperantisto - Numero 134, Februaro (1916).

Sur lia tombo en la tombejo de Forges-les-Eaux estas jena teksto:
"FILANTROPO PREZIDANTO DE BRITA KAJ UNIVERSALA ASOCIOJ DE ESPERANTO".

Pri lia morto diris L.L. ZamenhofLa Brita Esperantisto - Numero 136, Aprilo (1916) pĝ 54:

Sekvoj

Nur en 1919 oni elektis novan UEA-prezidanton, nome la antaŭan vicprezidanton Hector Hodler.

 Referencoj 

 Eksteraj ligiloj 

 The Esperantist, Vol. 1, No. 1
 The Esperantist, Vol. 1, No. 2
 The Esperantist, Vol. 1, No. 3
 Enciklopedio de Esperanto/M en sia originala formo en la Interreto
 Enciklopedio de Esperanto en elŝutebla versio (PDF).
 Nekrologo de Bolingbroke Mudie de Hector Hodler, Esperanto, n-ro 2, 1916

Kategorio:Britaj esperantistoj
Kategorio:Prezidantoj de UEA
Kategorio:Historio de UEA
Kategorio:Estraranoj de UEA
Kategorio:Akademio de Esperanto